**ΙΟΥΛΙΟΥ 19.**

**ΜΑΚΡΙΝΗΣ ΟΣΙΑΣ ΑΚΟΛΟΥΘΙΑ ΥΠΟ ΑΛΕΞΑΝΔΡΟΥ ΜΩΡΑΪΤΙΔΟΥ**

**[](http://3.bp.blogspot.com/_XQqgvQ4ZKB4/SlhXlexjwBI/AAAAAAAAANM/eH_9-xa6HWg/s1600-h/19.+%CE%9C%CE%91%CE%9A%CE%A1%CE%99%CE%9D%CE%97%CE%A3+%CE%9F%CE%A3%CE%99%CE%91%CE%A3+2..jpg)**

**(Από το: Μωραϊτίδου Αλεξάνδρου: Ασματικαί Ακολουθίαι· Τήνος, Αθήνα, 1999).**

**ΣΗΜΕΙΩΣΙΣ ΤΟΥ ΥΜΝΟΓΡΑΦΟΥ:**

Ότε κατά πρώττον ανέγνωσα τον βίον της Οσίας Μακρίνης, τόσον κατεθέλχθην, ώστε μοι εγεννήθη πόθος, να ηδυνάμην να συμπληρώσω την Ακολουθίαν της Οσίας, ώστε να εορτάζω εις την μνήμην της. Αλλ’ ο πόθος μου αυτός απέμεινεν ανεκτέλεστος. Όμως προ διετίας, η εν τη Ιερά Γυναικεία Μονή της Τήνου ενασκουμένη γερόντισσα Μακρίνα, έχουσα τον αυτόν πόθον, πολύ με παρεκάλεσε να επιχειρήσω αυτό το έργον. Αλλ’ εγώ βασανιζόμενος υπό ποικίλων ασθενειών και υπό του λογισμού ταχείας αποτάξεώς μου, δεν εύρισκον τον κατάλληλον χρόνον, αναβάλλων εις ευθετώτερον καιρόν. Τελευταίον, προ τινων ημερών, η Γερόντισσα Μακρίνα πάλιν μοι επανέλαβε την παράκλησιν: «ένα δοξαστικόν μόνον θέλω», μοι έλεγε. Την παράκλησίν της αυτήν διαβιβασασά μοι η θεοπεφιλημένη εν Χριστώ αδελφή κυρία Άννα, η πολλάς ευεργεσίας μοι παρασχούσα εν ταις ασθενείαις μου και παρέχουσά μοι, υπό Θεού φωτισθείσα βεβαίως, με τόσην περιπάθειαν και ευλάβειαν προς την Οσίαν μοι ωμίλησε «θα βοηθήση η Οσία, λέγουσα, δοκιμάσατε», ώστε έκαμψεν την άρνησίν μου προς μεγάλην καμού ευχαρίστησιν και προχθές, μετά τον εσπερινόν της Αγίας Κυριακής, ότε αέρας δροσερός έπνευσεν, έκαμα ένα κομβοσχοίνιον προς την Οσίαν αιτών την θείαν αντίληψιν και ηρξάμην του έργου, όπερ συμπληρώσας πολύ ευκόλως εντός δύο ημερών, σήμερον αποστέλλω εις Τήνον το παρόν αντίγραφον. Ας έχη δόξαν ο Μεγαλοδύναμος ο τα ασθενή ενισχύων, η δε Οσία του Χριστού Νύμφη Μακρίνα, ας διευκολύνη την ανάπαυσίν μου, όπου είναι συμφέρον μου.

**ΕΣΠΕΡΙΝΟΣ**

Μετά τον Προοιμιακόν στιχολογούμεν την α’ στάσιν του Μακάριος Ανήρ. Εις δε το Κύριε εκέκραξα, ιστώμεν στίχους στ και ψάλλομεν στιχηρά προσόμοια τα εν τω Μηνιαίω δευτερούντες αυτά, τελουμένης δε αγρυπνίας ιστώμεν στίχους η .

**Ήχος δ´. Έδωκας σημείωσιν.**

Εμφιλοσοφώτατα, το της ψυχής αυτοκίνητον, και αθάνατον έδειξας· διο και εσπούδασας, αμιγής κηλίδων, των της αμαρτίας, και καθαρά ρύπου παντός, απαλλαγήναι δεσμών του σώματος, μηδένα σπίλον έχουσα, μηδέ ρυτίδα θεόληπτε, αλλ ἁγνὴ και πανάμωμος, τω νυμφίω παρίστασθαι.

Άφθορον ετήρησας, την παρθενίαν και άσπιλον, καθαρώς βιοτεύσασα, και πλούτον διένειμας, του Χριστού πληρούσα, την νομοθεσίαν, και ηκολούθησας την γην, καταλιπούσα και τα περίγεια· διο σοι τα ουράνια, και ουρανόν εχαρίσατο, Ιησούς ο φιλάνθρωπος, και Σωτήρ των ψυχών ημών.

Αίγλη κατελάμπετο, φωτοειδεί σου το πρόσωπον, και θανούσης πανεύφημε, Χριστού σε δοξάσαντος, ως αυτού παρθένον, θεοειδεστάτην, ως ελεήμονα φαιδράν, ως συμπαθή τε και θεορρήμονα· ζωήν γαρ την ισάγγελον, επί της γης πεπολίτευσαι, και Θεώ ευηρέστησας, δια βίου λαμπρότητος.

**Δόξα. Ήχος πλ. δ’ .**

Της θείας αμπέλου βλάστημα υπάρχουσα παιδιόθεν εδέξω σοφίαν την επουράνιον, δι’ ης κυβερνώσα σώμα και ψυχήν, κεκαθαρμένον πυξίον την καρδίαν παρεσκευάσας, ην ευραμένη η χάρις του Αγίου Πνεύματος κατεγράψατο γράμμασι χρυσοίς, πίστιν και αγάπην, και τελείαν απάθειαν. Όθεν πτερουμένη τω θείω έρωτι, ως αφρούς θαλαττίους τους έρωτας των γηΐνων απεκρούσω. Πλούτον και δόξαν και γένους εύκλειαν προσφιλή ενασχόλησιν ευραμένη εις το καταρτίζειν ενθέως τας ψυχάς των εν τω παρθενώνι παρθένων σου, ας και παρέστησας νύμφας αμώμους, τω ουρανίω Νυμφίω. Διο και ο των απάντων Θεός εδόξασε και ζώσαν και μετά θάνατον πηγήν θαυμάτων αναδείξας σε. Αληθής γαρ ο είπών, ος αν αφήκε πάντα δι’ εμέ, εκατονταπλασίονα λήψεται και ζωήν αιώνιον κληρονομήσει, ης νυν τυχούσα Μακρίνα πανεύφημε, μνημόνευε και ημών των μεμνημένων σου και ετησίως αγόντων την χαρμόσυνόν σου πανήγυριν.

**Και νυν. Θεοτοκίον. Ο Βασιλεύς των Ουρανών...**

**Εις την Λιτήν. Ήχος α’ .**

Της παρθενίας το κρίνον, το άνθος της εγκρατείας, των μαρτυρικών γεννητόρων το ευγενές αποκύημα, η παρθένος Μακρίνα, σήμερον συνεκαλέσατο ημάς, εις ύμνους της αρετής και εγκώμια. Ο γαρ την Μακρίναν επαινών, την παρθενίαν γεραίρει, ης περ τον στέφανον έπλεξε το Πανάγιον Πνεύμα δια του Ησαΐου. Φησί γαρ, τοις παρθένοις τοις φυλάσσουσι τα σάββατά μου, δώσω αυτοίς εν τω οίκω μου και εν τω τείχει μου τόπον ονομαστον, όνομα αιώνιον δώσω αυτοίς, και ουκ εκλείψει. Εκείθεν ουν, ένθα νυν αυλίζη πανεύφημος Ηγουμένη, φώτιζε τον νουν ημών εις το εκλέγεσθαι αεί, άπερ θέλει ο Κύριος, ο Νυμφίος των ψυχών ημών.

**Ήχος β’ .**

Νεκρωθείσα τω κόσμω και του κόσμου τοις πράγμασι, Θεώ μόνω ζην επεπόθησας, και νυμφαγωγούσα παρθένους, τω Παρθένω Λόγω, τω εκ Παρθένου εκλάμψαντι, παρέστησας εκ δεξιών αύτού, λελαμπρυσμένας ταις αρεταίς και πεποικιλμένας τοις θείοις χαρίσμασιν, λαμπαδηφόρους βασιλίσσας. Μη επιλάθη ουν και ημών, φιλεύσπλαγχνος Μήτηρ, αλλά δίδασκε ενδελεχώς δια της ιεράς πολιτείας σου, όπως ευπλοήσασαι, καταντήσωμεν εις την αΐδιον μακαριότητα.

**Ήχος πλ. β’ .**

Την των παρθένων καλλονήν, των Μοναστών το κλέος, συνελθόντες Μονασταί και Μονάστριαι, οσιακοίς εγκωμίοις υμνήσωμεν λέγοντες. Χαίροις των αρετών η κλίμαξ η επουράνιος, δι’ ης οι από γης εις ουρανόν ανυψούνται. Χαίροις η την τρυφήν και ευπάθειαν τη ωραία ανταλλαξαμένη πενία. Χαίροις η τοις ράκεσι καλλωπιζομένη, ο ευγενής της Καισαρείας όρπηξ, ης εν τη κοιμήσει ουδέν ευρέθη, πλην των τετριμμένων υποδημάτων και του μόνου χιτώνος. Χαίροις η τον μέγαν πλούτόν σου εις ελεημοσύνας σκορπίσασα, και δια των χειρών αποστολικώς αποζώσα. Χαίροις η καθαρθείσα το σώμα και την ψυχήν, και γενομένης αγνείας και σωφροσύνης υπόθεσις, σφραγίς της απαθείας και εικών της ασκήσεως. Πρέσβευε υπέρ ημών, των την σωτηρίαν ποθούντων, Μακρίνα μεγαλώνυμε.

**Δόξα. Ήχος πλ. α’ .**

Της ψυχής σου τα όμματα, της των παθών ιλύος αποκαθάρασα, απ’ εντεύθεν εθεώρησας του μέλλοντος αιώνος τα μυστήρια. Ου γαρ ένεστι τοις τω ζόφω των παθών κρατουμένοις, ενοράν τα μεγαλεία του Θεού τα αθέατα. Διο νηστείαις και αγρυπνίαις και χαμευνίαις, σαυτήν παραδέδωκας· και υποπιάζουσα το σώμα, και δουλαγωγούσα το χείρον τω κρείττονι, έσχισας της ψυχής σου το κάλυμμα, τη κοπίδι της προσευχής και τη βία της ακτημοσύνης, και τη μαχαίρα της ταπεινώσεως. Και έδραμες ωσεί δορκάς, προς το φως το ανέσπερον. Ένθα νυν πρόσωπον προς πρόσωπον καθοράς τον φωτοδότην· και πρεσβεύεις υπέρ ημών, των μετά πόθου εορταζόντων, το ιερόν σου μνημόσυνον.

Και νυν. Θεοτοκίον.

Μακαρίζομέν Σε...

Και μνημονεύει ο Ιερεύς πάντων των πατέρων και αδελφών, ζώντων και τεθνεώτων.

**Εις τον Στίχον. Ήχος α’ . Των ουρανίων ταγμάτων.**

Παρισταμένη τω θρόνω συν τοις μεγάλοις χοροίς, του πάντων βασιλέως και Δεσπότου Μακρίνα, κλέος τε και χάρμα των μοναστών, υπέρ πάντων ικέτευε, των εκτελούντων την μνήμην την ιεράν, της σεπτής σου μεταστάσεως.

Στ.: Υπομένων υπέμεινα...

Πάθη δυσκάθεκτα Μήτερ, ψυχής δουλώσασα, εν εγκρατείας πόνοις, τοις αύλοις αγγέλοις, εν σώματι βιούσα τω υλικώ, θαυμαστώς εξωμοίωσαι, προσομιλούσα τω πάντων Δημιουργώ, εν ταις θείαις σου εντεύξεσι.

Στ.: Και έστησεν επί πέτραν...

Ως κρίνον εύοσμον Μήτερ, λαμπρώς εξήνθησας, εν ταις κοιλάσιν άνθος, σεπτόν ακτημοσύνης και εγκρατείας κόσμος πανευπρεπής, όπερ δρέψας εισήγαγεν, εις το Νυμφώνα της δόξης τον ποθητόν, ο αθάνατος Νυμφίος Σου.

**Δόξα. Ήχος β’ .**

Στοιχούσα ταις θείαις του Σωτήρος εντολαίς, εν αληθεί επιγνώσει, τους σους ευσεβείς γεννήτορας, ευσεβώς ετίμησας, μέχρι θανάτου, την μεγάλην σου Μητέρα ευλαβώς γηροκομήσασα. Και αύθις συ του οίκου σέμνωμα και έρεισμα, των συγγόνων των σοφών, αυτή τα πρώτα βήματα εις την των Γραφών μελέτην εισήγαγες, και εν τη ασκητική αγωγή εχειραγωγήσας, τρεις επιφανείς της Εκκλησίας κήρυκας και φαεινούς της πίστεως εκφάντορας, και της Οικουμένης απάσης διδασκάλους και κοσμήτορας, Βασίλειον τον μέγαν, Γρηγόριο των Νυσσαέων την σάλπιγγα, και Πέτρον Σεβαστείας τον πρόεδρον. Όθεν και χρεωστικώς την μητρικήν ευλογίαν, Μακρίνα απείληφας.

**Και νυν. Θεοτοκίον.**

Την πάσαν ελπίδα μου...

**Απολυτίκιον. Ήχος α’ . Αυτόμελον.**

Ευσχημόνως συνδραμούσαι, ω παρθένοι ευσχήμονες, την της ευσχημόνος Μακρίνης οσίαν μνήμην, ευσχήμοσιν εν ύμνοις επιτελέσωμεν. Και γαρ ασκήσεως αύτη ωραίος ανεδείχθη κανών, ταπεινώσεως και ακτημοσύνης, όρος φωτοειδέστατος, της Καισαρείας η δόξα, και του Βασιλείου η μεγάλη σύγγονος, ον από της έξω σοφίας πανύμνητον, εις την των θείων Γραφών μελέτην σοφώς επαιδαγώγησεν. Αυτή και νυν τη Τριάδι, υπέρ ημών απαύστως δέεται.

**Δόξα. Και νυν. Θεοτοκίον.**

Του Γαβριήλ...

Τελουμένης δε αγρυπνίας το: Θεοτόκε Παρθένε. Και αμέσως η ευλόγησις των άρτων. Και αναγινώσκεται ο βίος της Οσίας εκ του Νέου Εκλογίου.

**ΟΡΘΡΟΣ**

**Μετά την α στιχολογίαν· κάθισμα. Ήχος α . Τον Τάφον Σου.**

Εκ βρέφους τω Χριστώ, αφωρίσθης παρθένε, παρθένος την ψυχήν, και το σώμα παρθένος, το κάλλος μαράνασα δι’ ασκήσεως τέλεον, εν νηστείαις τε χαμαικοιτίαις και πόνοις, αγρυπνίαις τε και προσευχαίς τεταμέναις, Μακρίνα θεόληπτε.

**Δόξα. Και νυν. Θεοτοκίον.**

Μαρία το σεπτόν...

**Μετά την β στιχολογίαν· κάθισμα. Ήχος πλ. δ . Την Σοφίαν.**

Αγωγαίς στομωθείσα ασκητικαίς, τας ενέδρας απάσας του πονηρού, ανδρείως εξέφυγες τον δεινόν κοσμοκράτορα, κατά κράτος ολέσασα και τρόπαιον ήγειρας, τον σεμνόν παρθενώνα, τοις πάσιν περίβλεπτον, ένθα ποδηγέτις ταις παρθένοις εγένου, ζωής της ακτήμονος και διδάσκαλος πάνσοφος, ω Μακρίνα πανεύφημε. Πρέσβευε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι πόθω, την αγίαν μνήμην σου.

**Δόξα. Και νυν. Θεοτοκίον.**

Την ψυχήν μου Παρθένε...

**Μετά τον Πολυέλεον· κάθισμα. Ήχος δ’ . Ο Υφωθείς.**

Ως θείον κρίνον των κοιλάδων Μακρίνα, της ανθρωπίνης φύσεως το απόλεκτον άνθος, ταις αρεταίς ανθήσασα, συνήφθης μυστικώς, τω ποθεινοτάτω σοι και παγκάλώ Νυμφίω, όστις σε ηξίωσεν ουρανίων θαλάμων, υπέρ ημών πρεσβεύουσαν Αυτώ, των σε τιμώντων εκ πόθου πανεύφημε.

**Δόξα. Και νυν. Θεοτοκίον.**

Ου σιωπήσομεν ποτέ Θεοτόκε...

Οι Αναβαθμοί. Το α’ ἀντίφωνον του δ’ ἦχου.

Προκείμενον: Υπομένων, υπέμεινα τον Κύριον...

Στ.: Και έστησεν επί πέτραν...

Πάσα πνοή.

**Ευαγγέλιον.**

Ο Ν’ ψαλμός.

Δόξα: Ταις της σης Οσίας...

Και νυν: Ταις της Θεοτόκου...

Είτα το ιδιόμελον. Ήχος β . Νεκρωθείσα τω κόμω... (Ίδε εν τη Λιτή).

Οι κανόνες της Θεοτόκου· και της Οσίας (ο εν τω Μηνιαίω), ου η Ακροστιχίς· Νύμφην αγνήν Χριστού σε, Μακρίνα, στέφω.

**Ωδή α´. Ήχος δ´. Ανοίξω το στόμα μου.**

Νυμφίον τον άχραντον, της των ψυχών ωραιότητος, Μακρίνα πανένδοξε, ον επεπόθησας, ον ηγάπησας, εξ όλης της καρδίας, φωτίσαι δυσώπησον, τους ανυμνούντάς σε.

Υπάρχων η άβυσσος, της υπέρ νουν αγαθότητος, Χριστέ σου την άσπιλον, νύμφην εδόξασας, την τω έρωτι, τω σω καθηλουμένην, Μακρίναν την άμωμον, και παναοίδιμον.

Μακρίνα πανεύφημε, της παρθενίας το καύχημα, θερμώς διετήρησας, αδιαλώβητον, δι ἀσκήσεως, της σης και πολιτείας, την σάρκα τω πνεύματι, καθυποτάξασα.

**Θεοτοκίον.**

Φωσφόρος ανέτειλεν, εν ταις καρδίαις πανάμωμε, των πίστει τιμώντων σε, την Θεομήτορα και διηύγασεν, ημέρα σελασφόρος, Χριστός ο εκ μήτρας σου, λάμψας θεόνυμφε.

**Ωδή γ´. Ουκ εν σοφία.**

Ηγλαϊσμένη, καλλονή θεοσδότω και χάριτι, και Μαρτύρων ευκλεώς, καταγομένη το γένος σεμνή, τον τρόπον εζήλωσας, τούτων τον ένθεον.

Νόμω τω θείω, πειθαρχούσα παρθένε κατέλιπες, την του βίου ταραχήν, και τους θορύβους διέφυγες, νηστείαις και δεήσεσι, πόθω σχολάζουσα.

Αγιωσύνην, απαλών εξ ονύχων επόθησας, οφθαλμοίς τε μητρικοίς, τετηρημένη διέμεινας, Μακρίνα πανεύφημε, και παναμώμητε.

**Θεοτοκίον.**

Γην σε Παρθένον, Παναγίαν Παρθένε γινώσκομεν, ως τον στάχυν της ζωής, ημίν ασπόρως βλαστήσασαν, δι οὗ στηριζόμενοι, σε μακαρίζομεν.

**Κάθισμα. Ήχος α´. Τον τάφον σου Σωτήρ.**

Η άμωμος αμνάς, και αγνή τω Κυρίω, συνήφθης μυστικώς, εν σεμνότητι βίου, τω κάλλει της χάριτος, σεαυτήν ωραΐσασα· όθεν είληφας, των ιαμάτων την χάριν, ιατρεύουσα, τα αρρωστήματα πάντα, δυνάμει του Πνεύματος.

**Ωδή δ´. Ο καθήμενος εν δόξη.**

Νεκρωθείσα νυν τω κόσμω, και του κόσμου τοις πράγμασι, τω Θεώ ζην μόνω, πόθω θεϊκώ εδικαίωσας, του σου νυμφίου το κάλλος διασώζουσα, αδιάφθορον, και καθαρόν πανσεβάσμιε.

Η ζηλώσασα την Θέκλαν, την σεπτήν πρωτομάρτυρα, και τον θείον ταύτης, βίον μιμουμένη της πίστεως, εξ επιπνοίας ενθέου ταύτης άνωθεν, και το όνομα, συμβολικώς υπεδέξατο.

Νυμφαγωγούσα παρθένους, συ Μακρίνα προσήγαγες, τω παρθένω Λόγω, τω εκ της Παρθένου εκλάμψαντι· τω απαθεί γαρ οικείαν και αρμόδιον, την απάθειαν, ταύταις σαφώς υπεδείκνυες.

**Θεοτοκίον.**

Χαρισμάτων θεία ρείθρα, και πηγαί των ιάσεων, και του θείου πλούτου, αι διανομαί διαδίδονται, ζωαρχικής εκ παλάμης Θεονύμφευτε, του τεχθέντος, εκ της σης γαστρός χαριτώνυμε.

**Ωδή ε´. Ασεβείς ουκ όψονται.**

Ρυπωθήναι πάθεσι, το κάλλος το σεπτόν, της ψυχής και θεοειδές, ουκ ηνέσχου πάνσοφε, κάλλος το άφραστον, του σεπτού νυμφίου σου, εννοούσα καλλιπάρθενε.

Ισχυράν παράκλησιν, πλουτούσα τον Χριστόν, ασφαλή τε και αρραγή, των παθών ενέκρωσας, το πολυτάραχον, εκ νυκτός ορθρίζουσα, και δοξάζουσα τον Κύριον.

Σταθεράν ετήρησας, την γνώμην τω Χριστώ· επ αὐτῷ γαρ από γαστρός, επερρίφης άμωμε· ω και ανέθηκας, και ψυχήν και σώμά σου, εκ νεότητος ασκήσασα.

**Θεοτοκίον.**

Τον Χριστόν εγέννησας, τον Κτίστην του παντός, τον ημάς προς διαφθοράν, εκουσίως ρεύσαντας, αναμορφώσαντα, και προς δόξαν άφραστον, Θεομήτορ ανυψώσαντα.

**Ωδή στ´. Θύσω σοι, μετά φωνής.**

Ο πόθος, του Χριστού ενακμάζων σαφέστατα, τη διανοία σου πάσαν, αρετής ιδέαν διαφερόντως, εμφυτεύει, και ευσεβείας θεία διδάγματα.

Υμνούσα, τον Θεόν ταις απαύστοις δεήσεσι, την καρτεράν επεσπάσω, παρ αὐτοῦ παρθένε επικουρίαν, και ενθέου, παρθενίας, την χάριν απείληφας.

Στεφάνω, των χαρίτων Χριστός εστεφάνωσεν, ως καθαράν σε παρθένον, και χορού παρθένων καθηγουμένην, και θαλάμοις, ουρανίοις θεόφρον εσκήνωσεν.

**Θεοτοκίον.**

Ενώσει, τα το πριν διεστώτα συνέδραμε· δύο γαρ φύσεις αλλήλαις, ηνωμένας έτεκες απορρήτως, Θεόν Λόγον, αληθώς σαρκωθέντα Πανάμωμε.

**Κοντάκιον. Ήχος β’ . Τα άνω ζητών.**

Θαυμάτων πηγήν ο Θεός σε ανέδειξε, διο σοι καγώ προσπίπτω δεόμενος Μακρίνα θεόληπτε, ως της παιδός ιάσω τα όμματα, ούτως ουν καμού, τους της ψυχής θεράπευσον οφθαλμούς παναοίδιμε.

**Ο Οίκος.**

Της του Νυμφίου φωνής ενωτισθείσα από παιδός οπίσω αυτού ηκολούθησας, σκύμβαλα πάντα τα του κόσμου ηγησαμένη, ίνα της ακηράτου τρυφής και δόξης εν τη άνω Ιερουσαλήμ απολαύσης, όπου το φως το ανέσπερον, η χαρά η ανέκλειπτος, των παρθένων η εκλεκτή και ιδιάζουσα κατοικία. Βουλόμενος ουν καγώ ο ανάξιος και υπό των παθών εζοφωμένος ανυμνήσαί σου τους ασκητικούς αγώνας και τα παλαίσματα, αν ων πλουσίαν την χάριν των θαυμάτων παρά του ετάζοντος καρδίας και νεφρούς Παντοκράτορος απέλαβες, δέομαί σου, τους την ψυχήν θεράπευσον οφθαλμούς παναοίδιμε.

**Συναξάριον.**

Τη ΙΘ´ του αυτού μηνός, μνήμη της Οσίας Μακρίνης, αδελφής του Μεγάλου Βασιλείου.

Στιχ. Φρονούσα ἀδελφὰ τοις αδελφοίς Μακρίνα, τούτοις αδελφά συγκατοικείς και πόλον. Τη δ’ ἐνάτῃ δεκάτη Μακρίναν νόες ένθεν άειραν. Αύτη, κάλλει σώματος και τρόποις κοσμουμένη χρηστοίς, αναλόγω συνεζεύχθη νυμφίω. Των δε γάμων έτι κειμένων εν μνήστροις, επεί ο ταύτην αρμοσάμενος, εν αποδημίαις τα κοινά πράττων, γέγονεν εξ ανθρώπων, η μακαρία Μακρίνα, πολλών ετέρων αγαγέσθαι αυτήν βουλομένων, την χηρείαν και τα εξ αυτής είλετο είδη, των εκ του γάμου μη πειρασθείσα τερπνών. Πάσης ουν επιμιξίας κοσμικής χωρίσασα εαυτήν, συνήν τη μητρί, ταις τε θείαις αρεταίς σχολάζουσα και εν τάξει δευτέρας μητρός τους μετ αὐτὴν γεννηθέντας εκτρέφουσα (δέκα γαρ όντων των πάντων παίδων, αυτή τούτων της γεννήσεως καθηγείτο). Οσίως δε και εν ασκήσει βιώσασα, εν αυταίς ταις τελευταίαις πνοαίς, προς Κύριον εξεδήμησεν.

Τη αυτή ημέρα, μνήμη του Οσίου Πατρός ημών Δίου του Θαυματουργού.

Στιχ. Γεύη τελευτής και συ, παμμάκαρ Δίε, Ένδοξε κλήσιν, αλλά και πράξιν πλέον.

Τη αυτή ημέρα, οι Άγιοι τέσσαρες συνασκηταί εν ειρήνη τελειούνται.

Στιχ. Ανδρών μοναστών τετράριθμος ακρότης Τοις τετραμόρφοις συμπαρίσταται νόοις.

Τη αυτή ημέρα, Μνήμη του εν Αγίοις Πατρός ημών Θεοδώρου, του κατά την Λαύραν του αγίου Σάββα ασκήσαντος, και έπειτα αρχιεπισκόπου Εδέσσης γεγονότος· και του Αγίου Οσιομάρτυρος Μιχαήλ ανεψιού αυτού.

Στιχ. Εις τον Αγ. Θεόδωρον.

Θείων δωρεών Θεόδωρε μετέσχες αξίως της κλήσεως καλώς βιώσας. Δώρον Θεός σε, Θεόδωρε τρισμάκαρ, πόλει δέδωκε της Εδέσσης ως μέγα.

Εις τον Αγ. Μιχαήλ.

Μιχαήλ ως όσιος ομού και Μάρτυς Διπλών τέτευχε παρά Χριστού επάθλων.

Δεκάτ ἢ δ´ ενάτη Θεόδωρον Μιχαήλ τε αείδω. Ούτοι ώρμηντο εκ της εν Μεσοποταμία Εδέσσης. Υπελθόντες τον ελαφρόν του Κυρίου ζυγόν, εγένοντο μοναχοί εν τη περιβοήτω Λαύρα Σάββα του ηγιασμένου, ασκητικοίς ομιλούντες σκάμμασι και πλείστοις αγώσιν. ΤΗν ο Μιχαήλ ανεψιός του μακαρίου Θεοδώρου, εις ον και υπετάγη, παιδοτριβούμενος τοις κρείττοσι. Και πότε ο Μιχαήλ σταλείς τη Αγία Πόλει, περιέπεσε χερσίν Αγαρηνών, οίτινες εβίαζον αυτόν αρνήσασθαι τον Χριστόν ο δε μη είξας τη τούτων βουλή, και πολλάς αικίας υποστάς, εκομίσατο τον του μαρτυρίου στέφανον Ὁ δε θείος Θεόδωρος, νεύσει Θεού Αρχιερεύς γεγονώς, ποιμήν Εδέσσης κατέστη· ένθα του Ευαγγελίου τον λόγον ιερουργών, και θαύμασιν εκλάμπων, τον εκείσε ηγεμόνα, Αγαρηνόν όντα, τη πίστει του Χριστού επεσπάσατο, και υιόν φωτός ανέδειξε. Και καλώς ποιμάνας την εμπιστευθείσαν αυτώ ποίμνην, κεκοίμηται οσίως, και απέλαβε της αφθαρσίας το διάδημα.

Τη αυτή ημέρα, Μνήμη του Οσίου Πατρός ημών Γρηγορίου, Επισκόπου Πανήδου, του νέου ομολογητού.

Τη αυτή ημέρα μνήμην ποιούμεθα του εξαισίου θαύματος του Αγίου Ενδόξου Ιερομάρτυρος Χαραλάμπους, ου ταις προς Θεόν πρεσβείαις πολλοί των πολιτών της Εράνης εσώθησαν εκ βεβαίας εις θάνατον καταδίκης υπό των Γερμανικών δυνάμεων κατοχής εν έτει 1944 και εκ των ασθενειών αυτών άλλοι εθεραπεύθησαν.

Στίχοι: Χαρά η πόλις μεγάλη λάμπει, ευγνωμονούσα τω μάρτυρι Χαραλάμπει.

Έτει χιλιοστώ ενακοσιοστώ τεσσαρακοστώ τετάρτω, δεκάτη εννάτη του μηνός Ιουλίου, της Χώρας ημών, κρίμασιν οις οίδε Κύριος, καταπατουμένης από των Χιτλερικών της Γερμανίας ορδών, εν τη πόλει των Φιλιατρών της κατά Τριφυλίαν Μεσσηνίας, θαύμα μέγα υπό του Αγίου Ενδόξου Ιερομάρτυρος Χαραλάμπους εσημειώθη. Αποφάσεως γαρ ούσης, όπως, εις εκδίκησιν, πολλοί των πολιτών φονευθώσιν, ο Άγιος κατ’ όναρ επιφαίνεται τω ηγήτορι του των αλλοεθνών στρατού και τούτω μετά χάριτος άμα δε και παρατηρήσεως, «μη εις μηδεμίαν κακουργίαν προέλθης, φησί, καγώ σοι βοηθήσω, ίνα οίκον και πατρίδα απολάβης υγιαίνων». Έξυπνος δε γενόμενος ο στρατιωτικός και το όνειρον διηγησάμενος, περιήγε την πόλιν των Φιλιατρών και ανεζήτει εν τοις Ναοίς, ταις είκοσι προσβλέπων, αναγνωρίσαι τον επιφανέντα Άγιον, πιστός γαρ ων τω Θεώ, βεβαίαν είχε την εξήγησιν ότι παρ Αὐτοῦ και Αγίου τινός η Βουλή εν τω ονείρω εδίδετο. Όθεν, ελθών εις Ναόν των Εισοδίων της Υπεραγίας Δεσποίνης ημών Θεοτόκου και Αειπαρθένου Μαρίας, της επονομαζομένης Γουβιωτίσσης, και τη εικόνι του Αγίου ενδόξου Ιερομάρτυρος Χαραλάμπους προσβλέψας, «ούτός εστιν, ανέκραξεν, ο πρεσβύτης πάλλευκος Άγιος, ο επιφανείς μοι». Της μιαιφονίας δε παραιτησάμενος, έφευγεν εκ της πόλεως, των πολιτών εν χαρά και αγαλλιάσει ευλογούντων τον Θεόν και ευχαριστούντων τω Αγίω. Λέγεται δε τον στρατιωτικόν και άπαξ και δις μετά την ειρήνην επαναστρέψαι εις την πόλιν των Φιλιατρών, προς απόδοσιν ευχαριστίας τω Αγίω ότι σώος και αβλαβής υπέστρεψεν εις την χώραν αυτού και, ως ο Άγιος υπέσχετο, τους οικείους υγιείς άνευρε και απέλαβε. Τούτων, ουν των θαυμασίων του Αγίου Τερομάρτυρος Χαραλάμπους κατά χρέος την μνήμην τελούμεν σήμερον.

Τη αυτή ημέρα, μνήμη του Οσίου Πατρός ημών Διοκλέους.

Τη αυτή ημέρα, οι Άγιοι τέσσαρες συνασκηταί εν ειρήνη τελειούνται.

Ταις αυτών αγίαις πρεσβείαις, ο Θεός, ελέησον ημάς. Αμήν.

**Ωδή ζ´. Ο διασώσας εν πυρί.**

Μόνον ποθούσα τον Χριστόν, και τελειοτάτης αγάπης, ως τετρωμένη προφανώς, ανεβόας· Δραμούμαι οπίσω σου, υπερύμνητε Κύριε, ο Θεός ο των Πατέρων ευλογητός ει.

Απωσαμένη των παθών, τας πολυταράχους κινήσεις, της απαθείας τον φαιδρόν, ενεδύσω χιτώνα κραυγάζουσα· Υπερύμνητε Κύριε, ο Θεός ο των Πατέρων ευλογητός ει.

Καταβαλούσα την οφρύν, την θηριωδώς επηρμένην, του αρχεκάκου δυσμενούς, το βραβείον της νίκης απείληφας, αξιάγαστε ψάλλουσα· Ο Θεός ο των Πατέρων ευλογητός ει.

**Θεοτοκίον.**

Ρήξον πταισμάτων τας σειράς, τη ση μητρική παρρησία, των ευσεβώς τε και πιστώς, μελωδούντων τω τόκω σου πάναγνε· Υπερύμνητε Κύριε, ο Θεός ο των Πατέρων ευλογητός ει.

**Ωδή η´. Παίδας ευαγείς.**

Ιεροπρεπεί σου πολιτεία, και βίω κεκαθαρμένω διαπρέπουσα, άσυλον ανάθημα, κάλλος τε απόθετον, θεοειδές αγλάϊσμα ώφθης πανεύφημε· Τον Κύριον υμνείτε βοώσα, και υπερυψούτε, αυτόν εις τους αιώνας.

Νέκρωσιν παθών ενδεδυμένη, προς θείαν αθανασίαν μεταβέβηκας, άριστα διδάξασα, και φιλοσοφώτατα, το της ψυχής αθάνατον και αυτοκίνητον· Τον Κύριον υμνείτε βοώσα, και υπερυψούτε, εις πάντας τους αιώνας.

Αίγλη τριλαμπούς φωτοχυσίας, τον νουν λαμπομένη και το πρόσωπον, ύπνωσας πανόλβιε, ύπνον τον μακάριον, μετ εὐφροσύνης βλέπουσα τον σοι ποθούμενον, και Κύριον υμνείτε βοώσα, και υπερυψούτε, εις πάντας τους αιώνας.

**Θεοτοκίον.**

Σε την κιβωτόν την παναγίαν, την επισκιαζομένην θείω Πνεύματι, την τον προαιώνιον, Λόγον και αΐδιον, δι εὐσπλαγχνίαν άφατον ενανθρωπήσαντα, τεκούσαν Θεομήτορ, υμνούμεν, και υπερυψούμεν, εις πάντας τους αιώνας.

**Ωδή θ´. Εύα μεν τω της παρακοής.**

Το έλεος όντως του Θεού το πλούσιον, μιμουμένη διετέλεσας, τρέφουσα πάντας τους πενία, καταπεπονημένους πανεύφημε· εντεύθεν ο ελεήμων εδόξασε, σε την φανείσαν ελεήμονα.

Ενώπιον έστης του Θεού πανένδοξε, φωτοφόρος· φως γαρ γέγονας, βίω και λόγω κοσμουμένη, και τοις παντοδαποίς προτερήμασι, και γένους την ευδοξίαν λαμπρύνουσα, ταις υπερτάταις αναβάσεσιν.

Φανότατον ώκησας παστόν και θάλαμον, ω Μακρίνα επουράνιον· ένθα παρθένε γενομένη, συν τοις Αρχιερεύσι συγγόνοις σου, δυσώπει παρρησία τον Κύριον, πάντας σωθήναι τους υμνούντάς σε.

**Θεοτοκίον.**

Ωραίος εν κάλλει ο καρπός και έκλαμπρος, παρά πάντας της κοιλίας σου· συ γαρ Παρθένε Θεοτόκε, Θεόν σεσαρκωμένον εγέννησας, φανέντα εις το σώσαι τον άνθρωπον· όθεν σε πάντες μεγαλύνομεν.

**Εξαποστειλάριον. Ήχος β’ . Γυναίκες ακουτίσθητε.**

Ο πότε εξεδήμησας, προς τον Χριστόν πανεύφημε, τον ποθητόν σου Νυμφίον, ακτινοβόλος εφάνη, χάριτος ακοντίζουσα εξαστραπάς η όψις σου. Ούτω γαρ οίδε Κύριος λαμπρύνειν τε και φαιδρύνειν τα λείψανα των παρθένων.

**Έτερον. Όμοιον.**

Αγάλλονται, ευφραίνονται, οι παρθενώνες σήμερον, εν τη κοιμήσει σου Μήτερ, οσιωτάτη Μακρίνα. Συ γαρ λιπούσα άπασαν, του κόσμου την ευπάθειαν, πλούτον και γένους εύκλειαν, διέλαμψας εν ασκήσει, οία πυρσός ακτησίας.

**Θεοτοκίον.**

Εις τους Αίνους. Ιστώμεν στίχους δ’ καὶ ψάλλομεν στιχηρά προσόμοια δευτερούντες το α’ .

**Ήχος β’ . Ότε εκ του ξύλου.**

Ότε εξεδήμεις προς Χριστόν, τον εράσμιόν σου Νυμφίον, Μακρίνα πάνσεμνε, τότε εξεδήλωσας, τρανώς τον έρωτα, ον εκ βρέφους εκεκτήσο, (λείπει μία φράσις) σπεύδουσα λυθήναι εν τάχει, των δεσμών του σώματος Μήτερ, και παρασταθήναι τω Νυμφίω σου.

Ότε η αγία σου ψυχή, έμελλε λιπείν το σαρκίον, Μακρίνα πάντιμε, τότε το πανύστατον, ευχήν ανέπεμψας, σε ηγάπησε λέγουσα· Χριστέ η ψυχή μου, σοι και αφιέρωμαι, καιν συνεσταύρωμαι, φόβω σου τας σάρκας μου Σώτερ, όλως καθηλώσασα όθεν, δέξαι νυν εις χείράς σου το πνεύμά μου.

Νυν αγαλλομένη εν χοροίς, τοις επουρανίοις αυλίζη, Μακρίνα πάνσοφος, ύμνον τον τρισάγιον προσαναμέλπουσα, τη Τριάδι πανεύφημε, συν πάσαις παρθένοις, και αγίων τάξεσι, και ταις δικαίων ψυχαίς, ένθα και τους σους αυταδέλφους, τους σεπτούς οράς Ιεράρχας, θρόνω του Δεσπότου λιτανεύοντας.

**Δόξα. Ήχος δ’ .**

Δόξαν και πλούτον, και γένους εύκλειαν, ώσπερ σκύμβαλα και κόνιν λελόγισαι· ποθούσα δε μόνον τον ουράνιον Νυμφίον σου, του κόσμου σαυτήν εμάκρυνας, Μακρίνα πανεύφημε· τη επάρσει μεν του γένους αντιβάλλουσα της ψυχής την ευγένειαν, τω δε κάλλει του σώματος, το της ψυχής υπέρκαλον μεγαλείον, αντιπροτείνουσα, και αντί του πλούτου του γεηρού, τον των αρετών άσυλον πλούτον, εν τοις ουρανοίς αποθησαυρίσασα δια των πενήτων. Και ούτως έζης λελαμπρυσμένη Νύμφη πάγκαλος, εκ δεξιών του Νυμφίου σου, πανάσπιλος περιστερά, και αμίαντος παρθένος, πρεσβεύουσα υπέρ ημών, των μετά πόθου εορταζόντων, την πανίερόν σου κοίμησιν.

**Και νυν. Θεοτοκίον.**

Εκ παντοίων κινδύνων...

Δοξολογία μεγάλη.

Η Α’ ὥρα και Απόλυσις.

Η/Υ ΠΗΓΗ:

voutsinasilias.blogspot.gr

<http://voutsinasilias.blogspot.gr/2009/07/19.html>